གྱོད་ཡ་དོན་གྲུབ་ཚེ་རིང་དང་གྱོད་བདག་ཚེ་རྒྱལ་གཉིས་བར་གྱི་དམངས་དོན་དངུལ་བུན་གྱི་འབྲེལ་བ་དེ་ཁྲིམས་ལྟར་གྲུབ་ཡོད་པ་རེད།དོན་གྲུབ་ཚེ་རིང་གིས་ཚེ་དབང་སྐྱིད་དང་བཟའ་ཟླའི་འབྲེལ་བ་གནས་པའི་སྐབས་སུ་ཚེ་རྒྱལ་གྱི་ལག་ནས་སྒོར་ཁྲིབསྐྱིས་པ་ཡིན་པས།བུ་ལོན་དེ་བཟའ་ཟླའི་ཐུན་མོང་གི་བུ་ལོན་གྱི་ཁོངས་སུ་གཏོགས།དེ་བས་ད་ལྟ་དོན་གྲུབ་ཚེ་རིང་ཚེ་ལས་འདས་ནའང་ཚེ་དབང་སྐྱིད་ཀྱིས་བུ་ལོན་དེའི་སྐྱིན་ཚབ་སྤྲོད་དགོས་པ་རེད།གྱོད་ཡ་དོན་གྲུབ་རྒྱལ་དང་ཚེ་སྒྲོན་གཉིས་ནི་དོན་གྲུབ་ཚེ་རིང་གི་རིམ་པ་དང་པོའི་རྒྱུད་འཛིན་མཁན་ཡིན་པས།དོན་གྲུབ་ཚེ་རིང་གི་ཤུལ་ནོར་རྒྱུད་འཛིན་བྱེད་རྒྱུའི་དབང་ཆ་ཡོད་ལ།དོན་གྲུབ་ཚེ་རིང་གི་བུ་ལོན་དེ་ཤུལ་ནོར་རྒྱུད་འཛིན་བྱས་པའི་མངའ་ཁོངས་དེའི་ནང་ནས་སྐྱིན་ཚབ་འཇལ་རྒྱུའི་འོས་འགན་ཡང་ཡོད་པ་རེད།དེའི་རྐྱེན་གྱིས་ཁྲིམས་ཁང་གིས་གྱོད་ཡ་ཚེ་དབང་སྐྱིད་ཀྱིས་ཁྲིམས་ཐག་བཅད་པའི་ཉིན་དེ་ནས་བཟུང་བའི་ཟླ་གཅིག་གི་ནང་གྱོད་བདག་ཚེ་རྒྱལ་ལ་བསྐྱིས་དངུལ་སྒོར་ཁྲིདང་ད་རུང་སྐྱེད་ཀ་དང་བཅས་པ་སྤྲོད་དགོས་པ་དང་།གྱོད་ཡ་དོན་གྲུབ་རྒྱལ་དང་ཚེ་སྒྲོན་གཉིས་ཀྱིས་ཤུལ་ནོར་རྒྱུད་འཛིན་བྱེད་པའི་ཁྱབ་ཁོངས་དེའི་ནང་ནས་འབྲེལ་ཐེབས་སྐྱིན་ཚབ་ཀྱི་འགན་འཁྲི་འཁུར་དགོས་པ་ཐག་གིས་བཅད་པ་རེད།།